stanford-oval/wikipedia huggingface dataset:
พ.ศ. 2550
บันเทิงคดีที่อ้างอิงถึงปีนี้ > วรรณกรรม

เดอะพัพเพ็ตมาสเตอร์ส ตีพิมพ์ พ.ศ. 2494 - เหตุการณ์ทั้งหมดในเรื่องเกิดขึ้นในปีนี้ โดยเริ่มตั้งแต่วันที่ 21 กรกฎาคม
เดอะฟอร์เอเวอร์วอร์ ตีพิมพ์ พ.ศ. 2518 - มีเหตุการณ์บางเหตุการณ์ในเรื่องที่เกิดขึ้นในปีนี้
รางวัล > รางวัลโนเบล

สาขาเคมี – Gerhard Ertl
สาขาวรรณกรรม – ดอริส เลสซิง
สาขาสันติภาพ – คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ, อัล กอร์
สาขาฟิสิกส์ – อัลเบิร์ต เฟิร์ต, ปีเตอร์ กรุนเบอร์ก
สาขาสรีรวิทยาหรือการแพทย์ – มาริโอ คาเปกกี, เซอร์ มาร์ติน อีวานส์, โอลิเวอร์ สมิธีส์
สาขาเศรษฐศาสตร์ – Leonid Hurwicz, Eric Maskin, Roger Myerson
แหล่งข้อมูลอื่น

↑  "International Heliophysical Year". IHY. คลังข้อมูลเก่าเก็บจากแหล่งเดิมเมื่อ November 25, 2005. สืบค้นเมื่อ 2008-10-12.
↑  "International Polar Year 2007-2008". IPY. เก็บจากแหล่งเดิมเมื่อ October 12, 2008. สืบค้นเมื่อ 2008-10-12.
เจ้าชายเยิร์นแห่งเดนมาร์ก

| เจ้าชายเยิร์นแห่งเดนมาร์กและนอร์เวย์ |
| --- | --- |
ดยุกแห่งคัมบาลันด์

พระราชสวามีในสมเด็จพระราชินีนาถเเห่ง อังกฤษ สกอตแลนด์ เเละไอร์แลนด์
ดำรงพระยศ: 8 มีนาคม ค.ศ. 1702 - 1 พฤษภาคม ค.ศ. 1707
พระราชสวามีในสมเด็จพระราชินีนาถแห่งบริเตนใหญ่และไอร์แลนด์
ดำรงพระยศ: 1 พฤษภาคม ค.ศ. 1707 - 28 ตุลาคม ค.ศ. 1708

ประสูติ: 2 เมษายน ค.ศ. 1653 โคเปนเฮเกน ประเทศเดนมาร์ก
สิ้นพระชนม์: 28 ตุลาคม ค.ศ. 1708 (55 ปี 209 วัน) พระราชวังเค็นซิงตัน ประเทศอังกฤษ
พระชายา: สมเด็จพระราชินีนาถแอนน์แห่งบริเตนใหญ่
พระบุตร: เจ้าชายวิลเลี่ยม ดยุกแห่งกลอสเตอร์
ราชวงศ์: ออลเดนบูร์ก
พระบิดา: พระเจ้าเฟรเดอริกที่ 3 แห่งเดนมาร์ก
พระมารดา: โซฟี อมาลีแห่งบรันสวิค-ลืนเบิร์ก
| ธรรมเนียมพระยศของ เจ้าชายเยิร์น พระราชสวามี |
| --- | --- |
ตราประจำพระอิสริยยศ
การทูล: His Royal Highness   (ใต้ฝ่าละออพระบาท)
การแทนตน: ข้าพระพุทธเจ้า
การขานรับ: Your Royal Highness  (พระพุทธเจ้าข้า/เพคะ)
เจ้าชายเยิร์นแห่งเดนมาร์กและนอร์เวย์ (เดนมาร์ก: Jørgen) หรือ เจ้าชายจอร์จ ดยุกแห่งคัมบาร์ลันด์  (อังกฤษ: The Prince George, Duke of Cumberland) (2 เมษายน ค.ศ. 1653 - 28 ตุลาคม ค.ศ. 1708) เจ้าชายเยิร์นแห่งเดนมาร์กและนอร์เวย์ประสูติเมื่อวันที่ 2 เมษายน ค.ศ. 1653 ที่โคเปนเฮเกนในประเทศเดนมาร์ก เป็นพระโอรสองค์ที่สามของพระเจ้าเฟรเดอริกที่ 3 แห่งเดนมาร์กและ พระราชินีโซฟี อมาลี (Sophie Amalie of Brunswick-Lüneburg) เป็นพระสวามีในสมเด็จพระราชินีนาถแอนน์แห่งบริเตนใหญ่ ระหว่างวันที่ 8 มีนาคม ค.ศ. 1702 ถึงวันที่ 28 ตุลาคม ค.ศ. 1708 เจ้าชายเยิร์นสิ้นพระชนม์เมื่อ 28 ตุลาคม ค.ศ. 1708 ที่พระราชวังเค็นซิงตัน ประเทศอังกฤษ พระศพตั้งอยู่ที่แอบบีเวสต์มินสเตอร์
ชีวิตในเดนมาร์ก

เมื่อยังทรงพระเยาว์เจ้าชายเยิร์นทรงได้รับการศึกษาจากอ็อตโต โกรทระหว่างปี ค.ศ. 1661 ถึงปี ค.ศ. 1665
ในปี ค.ศ. 1674 ทรงเป็นผู้หนึ่งผู้มีสิทธิได้รับเลือกตั้งให้เป็นพระมหากษัตริย์แห่งโปแลนด์คนหนึ่งโดยทรงได้รับการสนับสนุนจากพระเจ้าหลุยส์ที่ 14 แห่งฝรั่งเศส แต่ทรงได้รับการเลี้ยงดูมาเป็นลูเธอรันอย่างเคร่งครัดซึ่งถ้าทรงได้รับเลือกก็ต้องทรงเปลี่ยนไปนับถือโรมันคาทอลิก.  แต่เจ้าชายจอร์จทรงมีความเหมาะสมในการเป็นพระสวามีของเจ้าหญิงแอนน์เพราะเดนมาร์กและอังกฤษเป็นประเทศโปรเตสแตนต์ด้วยกัน แม้ว่าในขณะนั้นโอกาสที่เจ้าหญิงแอนน์จะได้ขึ้นครองราชย์จะมีน้อยก็ตาม พระปิตุลาของเจ้าหญิงแอนน์ตกลงว่าแอนน์ควรจะแต่งงานกับเจ้าชายจอร์จซึ่งก็เป็นที่ตกลงโดยพระราชบิดาพระเจ้าเจมส์ที่ 2 พระเจ้าหลุยส์ที่ 14 ทรงพอพระทัยแต่เจ้าชายวิลเลียมแห่งออเรนจ์พระสวามีของพระขนิษฐาเจ้าหญิงแมรีไม่ทรงพอพระทัย
พระสวามีในพระราชินีนาถแอนน์

เจ้าชายเยิร์น(จอร์จ)และเจ้าหญิงแอนน์ทรงเสกสมรสกันเมื่อวันที่28 กรกฎาคม ค.ศ. 1683 ที่พระราชวังเซนต์เจมส์ใน กรุงลอนดอน  หลังจากนั้นก็ทรงได้รับสัญชาติอังกฤษและทรงได้รับพระราชทานเครื่องราชอิศริยาภรณ์การ์เตอร์ และพระอิศริยยศเป็นดยุกแห่งคัมบาร์ลันด์, เอิร์ลแห่งเค็นดัล และ บารอนแห่งโวคคิงแฮม.  เจ้าชายจอร์จทรงได้รับเงินประจำปีจากรัฐสภาปีละ ƒ10,000 ในขณะที่เจ้าหญิงแอนน์ทรงได้รับ ƒ20,000
แม้ว่าจะทรงเป็นโปรเตสแตนต์ ตลอดพระชนม์ชีพแต่มิได้ทรงเปลี่ยนไปนับถือนิกายเชิร์ชออฟอิงแลนด์ที่พระชายาทรงเป็นประมุขสูงสุด ทรงยังเป็นลูเธอรันแม้ว่าจะหลังจากที่เจ้าหญิงแอนน์ขึ้นครองราชย์และทรงมีชาเปลเป็นการส่วนพระองค์
ชีวิตการสมรสของพระองค์กับพระราชินีนาถแอนน์เป็นการสมรสที่มีความสุข พระราชินีนาถแอนน์ทรงพระครรภ์ถึง 18 ครั้ง ระหว่างปี ค.ศ. 1684 ถึงปี ค.ศ. 1700 แต่วิลเลียม ดยุกแห่งกลอสเตอร์ก็พระองค์เดียวที่รอดมาได้แต่ก็มาสิ้นพระชนม์ด้วยฝีดาษในปี ค.ศ. 1700 เมื่อพระชนมายุได้ 11 พรรษา ทฤษฎีหนึ่งกล่าวว่าเหตุที่ทรงแท้งมาโดยตลอดก็อาจจะเป็นเพราะเจ้าชายจอร์จประชวรด้วยโรคซิฟิลิส อีกทฤษฎีหนึ่งกล่าวว่าแอนน์อาจจะทรงถ่ายทอดเชื้อ haemolytic ให้กับพระทารกที่เพิ่งประสูติ (Rhesus disease).
กลุ่มทางสังคมและทางการเมืองของทั้งสองพระองค์เรียกกันว่า “Cockpit Circle” ตามสถานที่ประทับในกรุงลอนดอนที่ปัจจุบันเป็นถนนดาวน์นิงในเวสต์มินสเตอร์) หลังจากที่พระขนิษฐาเจ้าหญิงแมรีทรงเสกสมรสกับเจ้าชายวิลเลียมแห่งออเร้นจ์แล้วก็ทรงย้ายไปเนเธอแลนด์ตามพระสวามี ฝ่ายโปรเตสแตนต์ที่เป็นปฏิปักษ์ต่อพระเจ้าเจมส์ที่ 2 ก็หันความสนใจไปยังเจ้าหญิงแอนน์และจอร์จแทนที่จะเป็นเจ้าหญิงแมรีผู้เป็นรัชทายาทโดยพฤตินัย ในปีค.ศ. 1688 การตัดสินพระทัยในการละทิ้งพระเจ้าเจมส์ของเจ้าชายวิลเลียม, เจ้าหญิงแมรี, เจ้าชายจอร์จ และเจ้าหญิงแอนน์เป็นสิ่งสำคัญที่เป็นความมีสิทธิในการเป็นพระมหากษัตริย์ของพระเจ้าเจมส์เริ่มลดถอยลงและในที่สุดก็นำมาซึ่งการปฏิวัติอันรุ่งโรจน์ ในปีค.ศ. 1689 ที่นำโดยเจ้าชายวิลเลียมและสนับสนุนโดยเจ้าชายจอร์จ  จอร์จทรงได้รับตำแหน่งเป็นผู้บังคับบัญชากองเรือสูงสุดแต่ก็ถูกยกเลิกในปีต่อมา
เมื่อพระเจ้าเจมส์ที่ 2 ทรงทำพิธีราชาภิเษกในปี ค.ศ. 1685 เจ้าชายวิลเลียมไม่ทรงยอมเข้าร่วมพิธีเพราะเจ้าชายจอร์จผู้เป็นสมาชิกในกลุ่มเจ้านายยุโรปทรงมีฐานะที่เหนือกว่า แต่ความเคลือบแคลงใจนี้ก็มาหายไประหว่างการปฏิวัติแต่ก็ยังไม่หายสนิทและยังมีผลกระทบกระเทือนต่อความสัมพันธ์ระหว่างสองพระองค์เรื่อยมาจนเมื่อพระราชินีนาถแมรีที่ 2 เสด็จสวรรคตอย่างกะทันหันในปี ค.ศ. 1694 แต่เจ้าชายจอร์จก็มิได้มีตำแหน่งหน้าที่สำคัญอย่างใดจนมาถึงรัชสมัยของพระชายาที่เริ่มในปี ค.ศ. 1702
เจ้าชายจอร์จมีพระปรีชาสามารคในการเป็นผู้บริหารการทหารและทรงดำรงตำแหน่งผู้บังคับบัญชาทหารสูงสุดระหว่างปี ค.ศ. 1702 ถึงปี ค.ศ. 1708 เมื่อเจ้าชายเยิร์น(จอร์จ)สิ้นพระชนม์ในปี ค.ศ. 1708 พระราชินีนาถแอนน์ก็ทรงโศรกเศร้าจนไม่ยอมแต่งตั้งผู้ใดแทนตำแหน่งที่เจ้าชายเยิร์นเคยทำ แต่ในที่สุดก็ทรงต้องยอมเพราะไม่ทรงทนกับการที่จะต้องลงพระนามในเอกสารที่เจ้าชายเยิร์นเคยเป็นผู้ลงพระนาม
สี่สหายผจญภัย

| --- | --- |

ผู้ประพันธ์: อีนิด ไบลตัน
ชื่อเรื่องต้นฉบับ: The Adventure Series
สี่สหายผจญภัย เป็นวรรณกรรมแปล ที่เขียนโดย อีนิด ไบลตัน ซึ่งเรื่องนี้พิมพ์ขึ้นครั้งแรกในปี พ.ศ. 2487 และพิมพ์ครั้งแรกเสร็จ (นับเล่มสุดท้ายในชุด) เมื่อปี  พ.ศ. 2498 เรื่องสี่สหายผจญภัยได้รับการตีพิมพ์ครั้งแรกเป็นภาษาไทยเมื่อพ.ศ. 2550 โดยสำนักพิมพ์นานมีบุ๊คส์ยังรีดดิ้ง และยังถูกนำไปทำรายการโทรทัศน์อีกด้วย
ตัวละคร > ตัวละครหลัก

ในหนังสือชุดนี้ตัวละครหลัก คือ
แจ๊ค (อังกฤษ: Jack) พี่ชายของลูซี-แอนน์
ฟิลิป (อังกฤษ: Phillip) พี่ชายของไดนาห์
ลูซี-แอนน์ (อังกฤษ: Lucy-Ann) น้องสาวของแจ๊ค
ไดนาห์ (อังกฤษ: Dinah) น้องสาวของฟิลิป
กีกิ (อังกฤษ: Kiki) นกกระตั้ว สัตว์เลี้ยงของแจ๊ค
ตัวละคร > ตัวละครรอง

ในเรื่องนี้ได้แก่
มิสซิส แมนเนอริง (อังกฤษ: Mrs.Mannering) แม่ของฟิลิปกับไดนาห์
บิล คันนิงแฮม (อังกฤษ: Bill Kunnigham) ตำรวจคนสนิทของเด็กทั้งสี่
หนังสือ > รายชื่อหนังสือ

มีทั้งหมดแปดเล่ม ได้แก่
สี่สหายผจญภัยอุโมงค์ลับใต้ทะเล
สี่สหายผจญภัยปราสาทร้าง
สี่สหายผจญภัยหุบเขามรณะ
สี่สหายผจญภัยกลางทะเลลึก
สี่สหายผจญภัยภูเขาทมิฬ
สี่สหายผจญภัยเกาะมหาสมบัติ
สี่สหายผจญภัยละครสัตว์อันตราย
สี่สหายผจญภัยแม่น้ำมหาภัย
ที่จริงแล้ว อีนิด ไบลตันวางแผนที่จะจบชุดไว้ที่เล่ม 6 แต่ด้วยการเรียกร้องให้เธอเขียนต่อจากคนที่ชอบอ่านหนังสือของเธอ เธอจึงเขียนเพิ่มอีก 2 เล่มนั้นก็คือ สี่สหายผจญภัยละครสัตว์อันตราย กับ แม่น้ำมหาภัย
หนังสือ > ปีที่พิมพ์

สี่สหายผจญภัยอุโมงค์ลับใต้ทะเล : พ.ศ. 2487
สี่สหายผจญภัยปราสาทร้าง : พ.ศ. 2489
สี่สหายผจญภัยหุบเขามรณะ : พ.ศ. 2490
สี่สหายผจญภัยกลางทะเลลึก : พ.ศ. 2491
สี่สหายผจญภัยภูเขาทมิฬ : พ.ศ. 2492
สี่สหายผจญภัยเกาะมหาสมบัติ : พ.ศ. 2493
สี่สหายผจญภัยละครสัตว์อันตราย : พ.ศ. 2495
สี่สหายผจญภัยแม่น้ำมหาภัย : พ.ศ. 2498
สี่สหายผจญภัยอุโมงค์ลับใต้ทะเล : พ.ศ. 2550  เดือน เมษายน
สี่สหายผจญภัยปราสาทร้าง  : พ.ศ. 2550  เดือน เมษายน
สี่สหายผจญภัยหุบเขามรณะ : พ.ศ. 2550  เดือน มิถุนายน
สี่สหายผจญภัยกลางทะเลลึก : พ.ศ. 2550  เดือน กรกฎาคม
หนังสือ > ชื่อภาษาอังกฤษ

เรียงตามลำดับหนังสือที่พิมพ์ออกมา
The Island of Adventure
The Castle of Adventure
The Valley of Adventure
The Sea of Adventure
The Mountain of Adventure
The Ship of Adventure
The Circus of Adventure
The River of Adventure
ดูเพิ่ม

อีนิด ไบลตัน
แหล่งข้อมูลอื่น

http://www.navrang.com/?Page=Categories&ID=30 เก็บถาวร 2007-09-28 ที่ เวย์แบ็กแมชชีน
| ด ค กหนังสือที่เขียนโดย อีนิด ไบลตัน |
| --- | --- |
หนังสือที่จัดพิมพ์ในประเทศไทยแล้ว:  ห้าสหายผจญภัย  หกสหายไขปริศนา  สี่สหายผจญภัย  เจ็ดสหายนักสืบ  ผจญภัยในบ้านไร่  ผจญภัยไขความลับ  เก่ง แก่น กล้า 
หนังสือที่ยังไม่ได้จัดพิมพ์ในประเทศไทย:  The Maroly Tower Serires  The Magic Faraway Tree Series  The Barney Mystery Series
กิตติพันธ์ พุ่มสุโข

| กิตติพันธ์ พุ่มสุโข |
| --- | --- |
ชื่อเกิด: กิตติพันธ์ พุ่มสุโข
เกิด: 28 มีนาคม พ.ศ. 2512 (55 ปี) กรุงเทพมหานคร ประเทศไทย
คู่สมรส: นภัสนันท์ จันทร์กล่ำ
บุตร: นารารัศมิ์ พุ่มสุโขรักษ์
อาชีพ: นักแสดง, นายแบบ, พิธีกร, นักร้อง
ปีที่แสดง: 2531-2546
สังกัด: ช่อง 3 (2531-2540)
กิตติพัฒน์ พุ่มสุโขรักษ์ หรือ  กิตติพันธ์ พุ่มสุโข (ชื่อเล่น ติ๊ก; เกิด 28 มีนาคม พ.ศ. 2512 - ) เป็นอดีตนักแสดง นักร้องและนายแบบชาวไทย เขามีชื่อเสียงจากการเป็นนักร้องสังกัดเอสพี ศุภมิตร โดยมีผลงานเพลงแรกชื่อ  ยกมาทั้งใจ ในปี พ.ศ. 2531 มีผลงานละครโทรทัศน์เรื่องแรกของสถานีโทรทัศน์ไทยทีวีสี ช่อง 3 เรื่อง นิยายรักนักศึกษา ซึ่งกำกับโดย ศุภักษร
ชีวิตส่วนตัว

กิตติพันธ์ เป็นบุตรชายของนายโกมล กับนางบรรลุ พุ่มสุโข มีพี่น้อง 4 คนและเป็นน้องชายของ ไกรวิทย์ พุ่มสุโข นักร้องและนักแสดงเช่นกัน เขาสมรสกับ นภัสนันท์ จันทร์กล่ำ (แจง) บรรณาธิการและเจ้าของสำนักพิมพ์ บ้านหนังสือ 19 และมีลูกสาว 1 คนคือ นารารัศมิ์ พุ่มสุโขรักษ์ (ชื่อเล่น : เฌอแตม) ซึ่งเข้าสู่วงการบันเทิงเช่นกัน
ประวัติอาชีพ

กิตติพันธ์เริ่มเข้าวงการครั้งแรกเมื่อปี พ.ศ. 2531 โดยจิตนาถ วัชรเสถียร นักแต่งแพลงชื่อดังเป็นคนชักชวนให้ทำผลงานเพลงตามพี่ชาย ไกรวิทย์ พุ่มสุโข  แล้วจึงออกอัลบั้มกับค่ายเพลง เอสพี ศุภมิตร ในปี พ.ศ. 2531 ชื่อ 'ยกมาทั้งใจ' มีเพลงดังหลายเพลง เช่น ยกมาทั้งใจ, โยนหัวใจ, มากเกินไป แล้วจึงมาเป็นนักแสดงละครสังกัดช่อง 3 โดยเล่นละครเรื่อง นิยายรักนักศึกษา ซึ่งกำกับโดย ศุภักษร เป็นเรื่องแรก ต่อมาในปี พ.ศ. 2534 ได้ออกอัลบั้มชุดที่ 2 คือ 'ทางม้าลาย' มีเพลงที่โดดเด่น เช่น ทางม้าลาย, คนใกล้ตัว, พอเสียที, ไม่ต่างกัน ต่อมาเมื่อหมดสัญญากับเอสพี ศุภมิตร ก็หันมาเป็นนักแสดงอิสระเช่นละครให้กับค่ายกันตนา และมีเดีย ออฟ มีเดียส์ และเล่นละครเรื่องสุดท้าย คือ หลังคาแดง ซึ่งกำกับโดย ศรัณยู วงศ์กระจ่าง ทางช่อง 7 ก่อนจะออกจากวงการบันเทิงไปทำธุรกิจส่วนตัว ทั้งเปิดบริษัทออปแกไนเซอร์ และเขียนพ็อกเก็ตบุ๊ค ปัจจุบันเปิดสถาบันการสอนวิชาชีพช่างผม  Nara Academy (นารา อะคาเดมี)
ผลงานการแสดง > ละครโทรทัศน์

(2533) นิยายรักนักศึกษา (ช่อง 3)
(2534) สาวน้อยร้อยชั่ง (ช่อง 3)
(2534) หนุ่มสาวชาวหอ (ช่อง 3)
(2534) นาคราช (ช่อง 3)
(2534) แก้วขนเหล็ก (ช่อง 3)
(2535) สี่แยกนี้อายุน้อย (ช่อง 3)
(2535) คนบาป (ช่อง 5)
(2536) หนูละเบื่อ เสือสวมรอย (ช่อง 5)
(2536) พรุ่งนี้ฉันจะรักคุณ (ช่อง 5)
(2536) แรงเทียน (ช่อง 5)
(2538) ผู้ใหญ่ลีกับนางมา (ช่อง 5)
(2540) ซอสามสาย (ช่อง 3)
(2540) ปิ๊กปั๊มปั๊บปู่ลู้ (ช่อง 3)
(2540) หวานใจ (ช่อง 3)
(2541) สวัสดีคุณครู (ช่อง 7)
(2542) ตำรับรัก (ช่อง 3)
(2547) หลังคาแดง (ช่อง 7)
(2549) นรกตัวสุดท้าย (ช่อง 3)
(2562) ทิวาซ่อนดาว (ช่อง 3) (รับเชิญ)
(2565) สัจจะในชุมโจร (ช่อง 7)
(2567) ทนาย-เดือด (ทรูเอเชียนมอร์) (อัยการอาณัติ)
ผลงานการแสดง > ภาพยนตร์

(2536) แดร็กคูล่ากับปอบ รับบท ตำรวจวุฒิ
ผลงานการแสดง > หนังสือ

THE GUITAR รวมเทปเพลงดัง Vol.11
ผลงานเพลง

(ธันวาคม 2533) อัลบั้ม ยกมาทั้งใจ
ยกมาทั้งใจ
ไม่รู้ตัว
มากเกินไป
ไม่แพ้ ไม่แคร์ ไม่คิด
เจ็บพอแล้ว
กลับไปเหมือนเดิม
ในฝันใหม่
โยนหัวใจ
คิดไปคนเดียว
(2534) อัลบั้ม ทางม้าลาย
ทางม้าลาย
พอเสียที
กองเชียร์
สอนรัก
หายไปหมด
คนใกล้ตัว
ไม่ต่างกัน
คิดให้ดี
ต่อไม่ติด
รักแล้วไวหน่อย
มาลัยดาว
กามเทพหรรษา

| กามเทพหรรษา |
| --- | --- |

ประเภท: โรแมนติก-คอมเมดี้
สร้างโดย: บรอดคาซท์ ไทย เทเลวิชั่น
เขียนโดย: บทประพันธ์ :   อิสย่าห์   บทโทรทัศน์ :   นันทวรรณ รุ่งวงศ์พาณิชย์ / นักเขียนเรืองแสง
กำกับโดย: ภวัต พนังคศิริ
แสดงนำ: จรินทร์พร จุนเกียรติ  ปกรณ์ ฉัตรบริรักษ์ อาเมเรีย จาคอป มิณฑิตา วัฒนกุล ธนลภย์ ปรีดามาโนช ณัฎฐพัชร์ วิภัทรเดชตระกูล ทนงศักดิ์ ศุภการ พล นพวิชัย
ผู้ประพันธ์ดนตรีแก่นเรื่อง: ณรงค์วิทย์ เตชะธนะวัฒน์
ดนตรีแก่นเรื่องเปิด: หัวใจครึ่งดวง ขับร้องโดย ชมพู่ ณิชา ปราง เชียร์ คริส เต้ย วาววา น้ำตาล
ดนตรีแก่นเรื่องปิด: You are my love ขับร้องโดย กลม อรวี
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 8 ตอน
การผลิต
ผู้อำนวยการสร้าง: อรุโณชา ภาณุพันธุ์
ความยาวตอน: 150 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 5 มีนาคม พ.ศ. 2560 – 24 มีนาคม พ.ศ. 2560
กามเทพหรรษา (อังกฤษ: Cheerful of Love) เป็นละครไทยเรื่องแรกในซีรีส์ The Cupids บริษัทรักอุตลุด สร้างจากนวนิยายชื่อเดียวกัน นวนิยายเรื่องนี้เขียนโดย อิสย่าห์ และผู้กำกับคือ ภวัต พนังคศิริ ออกอากาศทุกวันศุกร์-อาทิตย์ ตั้งแต่วันที่ 5 มีนาคม ถึง 24 มีนาคม พ.ศ. 2560
ตัวละครหลัก

หรรษา แซ่ตั้ง
สาวน้อยวัยสดใส บุคลิกร่าเริง เป็นมิตร อัธยาศัยดี เหมาะกับตำแหน่งพีอาร์ของคิวปิดฮัต เธอเป็นเหมือนกามเทพน้องน้อยของพี่ ๆ ทั้งเจ็ด ความไม่มั่นใจในตัวเอง ทำให้มีนิสัยซุ่มซ่าม เปิ่น โก๊ะ ไม่ว่าหรรษาย่างกรายไปที่ไหนมักจะมีแต่ข้าวของเสียหายหรือความผิดพลาด สร้างความหวาดเสียวให้กับเพื่อนร่วมงานอยู่ไม่น้อย หรรษาไม่ชอบคนดุ คนปากจัด คนสมบูรณ์แบบ ทำให้ต้องคอยหนีทิมอยู่เสมอ หนูษามีปมความรักเรื่องแฟน แฟนแต่ละคนของหรรษามักมีอันเป็นไปในช่วงขณะเวลาที่คบกับเธอ ทำให้เธอเชื่อว่าเธอเป็นคนดวงกินผู้ชาย ความน่ารักของหรรษาคือการมองโลกในแง่ดีแบบเด็ก ใสซื่อ บริสุทธิ์ ปัจจุบันหรรษาประกาศคบกับทิม
ทิม พิชยธร
ทายาทหนุ่มมหาเศรษฐีแห่งเครือโรงแรมและห้างสรรพสินค้า "แกรนด์พิชยะ" เป็นคนมีความสามารถ เอาจริงเอาจังกับทุก ๆ เรื่อง และพี่ชายของธรณ์ เนี้ยบกับการใช้ชีวิต ชอบการวางแผนและควบคุมทุกสิ่ง จนกลายเป็นคนปากจัด ขี้โมโห โตมาแบบไม่เคยเล่นสนุกจนแทบจะหาความสุขในชีวิตไม่เป็น ไม่รู้จักการ์ตูน ไม่รู้จักเรื่องตลก ไม่รู้จักเรื่องดราม่า หน้าขรึม และหวาดระแวงคนอื่น มองโลกในแง่ร้ายตลอดเวลา เพราะมีแต่คนจ้องหาผลประโยชน์จากเขา ปัจจุบันทิมประกาศคบกับหรรษา
ธรณ์ พิชยธร
น้องชายของทิม เป็นเด็กแสบประจำ ชอบกลั่นแกล้งทุกคนในบ้านจนทุกคนต้องอิจฉากันใหญ่
สวย
สาวน้อยวัยสดใส บุคลิกร่าเริง เป็นมิตร อัธยาศัยดี พี่สาวของหรรษา
เรื่องย่อ

คู่รักที่ต่างกันสุดขั้ว : ต่างเติมเต็มจนสมบูรณ์ ความทรงจำเกี่ยวกับความรักของ หรรษา เจ้าหน้าที่ฝ่ายพีอาร์ของคิวปิตฮัตไม่ค่อยสวยงามนัก แฟนทุกคนของเธอมักได้รับอุบัติเหตุจากความซุ่มซ่ามของหรรษา หรรษาจึงมีความฝังใจว่าเธอมีดวงกินผู้ชายหรือทำให้คนรักเดือดร้อนจนไม่อยากจะมีแฟน ภีมสั่งหรรษาให้ไปตามล่าขอเจรจากับ ทิม เศรษฐีเจ้าของโรงแรมที่กำลังจะฟ้องคิวปิดฮัตเรื่องภาพของเขา และน้องชาย ธรณ์ ในงานปาร์ตี้ของคิวปิดฮัตหลุดออกสื่อ ทิมเป็นเพอร์เฟคชั่นนิสต์เป็นมิสเตอร์ถูกทุกเรื่อง เขารำคาญหรรษามิสซิสผิดทุกที่ที่คอยตามป่วนเขาอยู่เสมอ แต่โชคชะตาก็พาให้ทั้งคู่ได้มาใกล้ชิดกันในโกดังที่ถูกวางเพลิง! ทิมพบว่ามีบุคคลลึกลับคิดจะลอบสังหารเขา ทิมต้องติดบนเรือยอร์ชกับหรรษาเกือบหนึ่งอาทิตย์เพราะมีคนทำลายระบบนำทางและเจาะถังน้ำมัน ช่วงเวลานั้นเขาสนิทสนมกับหรรษา หรรษาคอยสอนให้คนตึงเครียดอย่างเขาผ่อนคลายลง หรรษาเองก็ประทับใจทิมที่สอนให้เธอมีเป้าหมายในชีวิตมากขึ้น หรรษาไม่กล้าคิดเกินเลยกับทิม แต่รูปของเธอและทิมก็หลุดกลายเป็นข่าวอื้อฉาว ทำให้ ซินดี้ และแองจี้ สองพิธีกรไฮโซรายการทีวีไม่พอใจมาก ออกโรงขัดขวางความรักของทิมกับหรรษาอย่างสุดกำลัง ด้วยความช่วยเหลือของหมวดปรัชวินทร์ทิมตามสืบหาคนที่ลอบฆ่าเขา เบาะแสส่วนใหญ่พุ่งตรงมาที่ธรณ์น้องชายคนเดียวทำให้ทิมเสียใจมาก แต่ที่เสียใจที่สุดคือธรณ์ทำท่าทางจะจีบหรรษาผู้หญิงคนเดียวที่เขาสนใจ ทิมแสดงความรู้สึกไม่เป็นลำพังจะบอกรักหรรษาก็ยากแล้ว หรรษายังชอบหนีเขาเพราะคิดไปเองว่าทิมจะยิ่งดวงซวยเมื่อมีหล่อนอยู่ใกล้ ๆ หรรษาพยายามปฏิเสธทิมเพราะรู้สึกว่าตนไม่คู่ควร จนกระทั่งวันหนึ่งหรรษาถูกจับตัวไป ทิมตามไปช่วยเหลือ เขารู้ความจริงเรื่องของธรณ์ในที่สุด แต่โชคร้ายเขาถูกยิงอาการสาหัส! ดวงกินผู้ชายของหรรษาจะส่งผลถึงชีวิตทิมหรือไม่
นักแสดง

จรินทร์พร จุนเกียรติ รับบทเป็น หรรษา
ปกรณ์ ฉัตรบริรักษ์ รับบทเป็น ทิม
อาเมเรีย จาคอป รับบทเป็น สวย
อนุชิต สพันธุ์พงษ์ รับบทเป็น แพ็ท
รัชนี ศิระเลิศ รับบทเป็น หม่อมหลวงชื่น
วสุ แสงสิงแก้ว รับบทเป็น นิพัทธ์
ณัฎฐพัชร์ วิภัทรเดชตระกูล รับบทเป็น แองจี้ อังกาบ
มิณฑิตา วัฒนกุล รับบทเป็น ซินดี้ สุคนธา
ธนลภย์ ปรีดามาโนช รับบทเป็น ธรณ์
ทนงศักดิ์ ศุภการ รับบทเป็น เฮียโส่ย
พล นพวิชัย รับบทเป็น แมน
กนกฉัตร มรรยาทอ่อน รับบทเป็น ร.ต.ท.ปรัชวินทร์ (หมวดวินทร์)
อัฐพล ปาลกะวงศ์ ณ อยุธยา รับบทเป็น พนา
ไกรลาศ เกรียงไกร รับบทเป็น ลุงเปลว
ธีรเดช วงศ์พัวพันธ์ รับบทเป็น บอสภีม
อารยา เอ ฮาร์เก็ต รับบทเป็น วราลี (เจ๊ลี)
ปรมะ อิ่มอโนทัย รับบทเป็น ปีมงคล (ปี)
คริส หอวัง รับบทเป็น หอมหมื่นลี้
ภูภูมิ พงศ์ภาณุ รับบทเป็น โรม
พิจักขณา วงศารัตนศิลป์ รับบทเป็น แพรวพราว
อินทัช เหลียวรักวงศ์ รับบทเป็น แดเนียล
ณิชารีย์ โชคประจักษ์ชัด รับบทเป็น การะเกด
พงศกร เมตตาริกานนท์ รับบทเป็น อังค์กูณฑ์ (อัทธ์)
ฑิฆัมพร ฤทธิ์ธาอภินันท์ รับบทเป็น นันทิสา (ออย)
ภาคิน คำวิลัยศักดิ์ รับบทเป็น หมอศรันย์
ณัฏฐณิชา ดังวัธนาวณิชย์ รับบทเป็น มิลิน
กัญญ์ณรัณ วงศ์ขจรไกล รับบทเป็น พริมา (พริม)
บรมวุฒิ หิรัณยัษฐิติ รับบทเป็น เบนจามิน
กิตติพล เกศมณี รับบทเป็น พ่อของทิมและธรณ์
สันติสุข พรหมศิริ รับบทเป็น เจริญ เตชะดำรงกุล
วิยะดา โกมารกุล ณ นคร รับบทเป็น อิศริยา เตชะดำรงกุล
รุ่งกานดา เบญจมาภรณ์ รับบทเป็น ป้าแมว
สุขพัฒน์ โล่ห์วัชรินทร์ รับบทเป็น ทรงพลอินทรชิต
กีรติ ศิวะเกื้อ รับบทเป็น อัครมงคล
ปรัชญานันท์ สุวรรณมณี รับบทเป็น ทรงสคราญ
ด.ญ.ทิพย์รดา ไมเออร์ รับบทเป็น หรรษา (วัยเด็ก)
ดูเพิ่ม

The Cupids บริษัทรักอุตลุด
กามเทพออกศึก
กามเทพออนไลน์
ลูบคมกามเทพ
ซ่อนรักกามเทพ
กามเทพซ้อนกล
กามเทพจำแลง
กามเทพปราบมาร
แหล่งข้อมูลอื่น

The Cupids บริษัทรักอุตลุด ตอน กามเทพหรรษา ที่สยามโซน
เรื่องย่อ บริษัทรักอุตลุด ตอน กามเทพหรรษา manager.co.th เก็บถาวร 2017-03-07 ที่ เวย์แบ็กแมชชีน
เรื่องย่อ บริษัทรักอุตลุด ตอน กามเทพหรรษา
โซเฟียแห่งปรัสเซีย

| ธรรมเนียมพระยศของ โซเฟียแห่งปรัสเซีย |
| --- | --- |
ตราประจำพระอิสริยยศ
ธงประจำพระอิสริยยศ
ธงประจำพระองค์
การทูล: Her Majesty (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty  (พระพุทธเจ้าข้า/เพคะ)
สมเด็จพระราชินีโซฟีแห่งกรีซ พระนามเดิม เจ้าหญิงโซเฟียแห่งปรัสเซีย (อังกฤษ: Princess Sophia of Prussia) (โซเฟีย โดโรเธีย อุลริเคอ อลิซ; 14 มิถุนายน ค.ศ. 1870 - 13 มกราคม ค.ศ. 1932) ทรงเป็นสมเด็จพระราชินีแห่งเฮเลนส์
เจ้าหญิงแห่งปรัสเซีย

เจ้าหญิงโซเฟียประสูติในวันที่ 14 มิถุนายน ค.ศ. 1870 ณ เมืองพ็อทซ์ดัม ประเทศเยอรมนี เป็นพระธิดาในมกุฎราชกุมารฟรีดริชแห่งปรัสเซีย และ เจ้าหญิงวิกตอเรีย พระวรราชกุมารีแห่งสหราชอาณาจักร พระราชธิดาองค์ใหญ่ในสมเด็จพระราชินีนาถวิกตอเรียและเจ้าชายอัลเบิร์ตแห่งแซ็กซ์-โคบูร์กและก็อตธา เมื่อทรงพระเยาว์ พระองค์มีพระนามเรียกเล่นว่า "ซอสซี" (เป็นพระนามที่เลือกมาเพื่อให้เสียงคล้องจองกับ "มอสซี่" อันเป็นพระนามเรียกเล่นของเจ้าหญิงมาร์กาเรเท พระขนิษฐาองค์เล็ก) และเป็นพระธิดาองค์ที่เจ็ดและที่สามของเจ้าชายฟรีดริชและเจ้าหญิงวิกตอเรีย
นอกจากนี้แล้วยังเป็นพระขนิษฐาในสมเด็จพระจักรพรรดิวิลเฮล์มที่ 2 แห่งเยอรมนี เจ้าหญิงชาร์ล็อต เจ้าชายไฮน์ริค เจ้าชายวัลเดมาร์ ซึ่งสิ้นพระชนม์ขณะพระชนมายุ 11 พรรษา เมื่อเจ้าหญิงโซเฟียมีพระชนมายุ 8 พรรษา เจ้าหญิงวิกตอเรีย และเจ้าชายซิกิสมุนด์ ซึ่งสิ้นพระชนม์เมื่อเจ้าหญิงประสูติ และพระภคินีในเจ้าหญิงมาร์กาเรเท
พระองค์เป็นพระอัยยิกาในสมเด็จพระราชินีโซเฟียแห่งสเปน และสมเด็จพระราชาธิบดีคอนสแตนตินที่ 2 อดีตกษัตริย์แห่งกรีซ นอกจากนั้นเจ้าหญิงโซเฟียแห่งสเปน พระราชนัดดาของสมเด็จพระราชินีโซเฟียแห่งสเปน โดยเป็นพระธิดาองค์เล็กในเจ้าชายเฟลิเป เจ้าชายแห่งอัสตูเรียส และ เจ้าหญิงเลติเซีย พระชายา ทรงได้รับการขนานพระนามนี้เพื่อเป็นเกียรติแก่พระองค์
การลี้ภัยของพระราชสวามี

เมื่อวันที่ 11 มิถุนายน ค.ศ. 1917 สมเด็จพระราชินีโดยเสด็จออกนอกประเทศไปกับพระราชสวามี (ซึ่งได้ทรงสละราชสมบัติเพราะการถูกกล่าวหาว่าฝักใฝ่ฝ่ายเยอรมัน) และเสด็จลี้ภัยไปอยู่ยังประเทศสวิตเซอร์แลนด์ แต่ไม่นานก็เสด็จกลับประเทศกรีซเมื่อทรงทราบว่ากษัตริย์อเล็กซานเดอร์ พระราชโอรสองค์ที่สองสวรรคตจากการถูกลิงทรงเลี้ยงกัด พระราชสวามีของพระองค์ทรงถูกบังคับให้สละราชบัติเป็นครั้งที่สองหลังจากแพ้สงครามกับประเทศตุรกีในปี ค.ศ. 1922 และเสด็จสวรรคตภายหลังจากนั้นไม่นานในปีต่อมา
ความภักดีในช่วงสงครามโลกครั้งที่ 1

ในช่วงสงครามโลกครั้งที่ 1 ชาวกรีกได้เข้าใจในสมเด็จพระราชินีโซเฟียอย่างผิดๆ ว่าทรงสนับสนุนฝ่ายเยอรมันเนื่องจากเห็นว่ามีพระเชษฐาธิราชเป็นถึงสมเด็จพระจักรพรรดิแห่งเยอรมนี แต่หาเป็นเช่นนั้นไม่เพราะพระองค์ทรงสนับสนุนฝ่ายอังกฤษอย่างสมัครรักใคร่เหมือนอย่างพระราชชนนี
การสวรรคต

ในปลายพระชนม์ชีพ ได้มีการตรวจวินิจฉัยพบว่าสมเด็จพระราชินีโซเฟียประชวรด้วยพระโรคมะเร็งและได้สวรรคตเมื่อวันที่ 13 มกราคม ค.ศ. 1932 ณ เมืองแฟรงค์เฟิร์ต ประเทศเยอรมนี
พระอิสริยยศ

14 มิถุนายน ค.ศ. 1870  - 27 ตุลาคม ค.ศ. 1889: เฮอร์รอยัลไฮนิส เจ้าหญิงโซเฟียแห่งปรัสเซีย (Her Royal Highness Princess Sophia of Prussia)
27 ตุลาคม ค.ศ. 1889 - 18 มีนาคม ค.ศ. 1913: เฮอร์รอยัลไฮนิส เจ้าหญิงมกุฎราชกุมารีแห่งกรีซ (Her Royal Highness The Crown Princess of Greece)
18 มีนาคม ค.ศ. 1913 - 27 กันยายน ค.ศ. 1922: สมเด็จพระราชินีแห่งกรีซ (Her Majesty The Queen of Greece)
27 กันยายน ค.ศ. 1922 - 13 มกราคม ค.ศ. 1932: สมเด็จพระราชินีโซเฟีย พระบรมราชชนนีพันปีหลวง (Her Majesty Dowager Queen Sophia)
ราชตระกูล

| 0 | 1 | 2 | 3 |
| --- | --- | --- | --- |

| โซเฟียแห่งปรัสเซีย | พระชนก: ฟรีดริชที่ 3 จักรพรรดิแห่งเยอรมนี | พระอัยกาฝ่ายพระชนก: วิลเฮล์มที่ 1 จักรพรรดิแห่งเยอรมนี | พระปัยกาฝ่ายพระชนก: ฟรีดริช วิลเฮล์มที่ 3 แห่งปรัสเซีย |
| โซเฟียแห่งปรัสเซีย | พระชนก: ฟรีดริชที่ 3 จักรพรรดิแห่งเยอรมนี | พระอัยกาฝ่ายพระชนก: วิลเฮล์มที่ 1 จักรพรรดิแห่งเยอรมนี | พระปัยยิกาฝ่ายพระชนก: หลุยส์แห่งเม็คเล็นบูร์ก-สเตรลิตซ์ |
| โซเฟียแห่งปรัสเซีย | พระชนก: ฟรีดริชที่ 3 จักรพรรดิแห่งเยอรมนี | พระอัยยิกาฝ่ายพระชนก:  ออกัสตาแห่งแซ็กซ์-ไวมาร์และไอเซนัค | พระปัยกาฝ่ายพระชนก: คาร์ล ฟรีดริช แกรนด์ดยุคแห่งแซ็กซ์-ไวมาร์ |
| โซเฟียแห่งปรัสเซีย | พระชนก: ฟรีดริชที่ 3 จักรพรรดิแห่งเยอรมนี | พระอัยยิกาฝ่ายพระชนก:  ออกัสตาแห่งแซ็กซ์-ไวมาร์และไอเซนัค | พระปัยยิกาฝ่ายพระชนก: มาเรีย ปาฟลอฟนาแห่งรัสเซีย |
| โซเฟียแห่งปรัสเซีย | พระชนนี: วิกตอเรีย พระวรราชกุมารี | พระอัยกาฝ่ายพระชนนี: อัลเบิร์ตแห่งแซ็กซ์-โคบูร์กและก็อตธา | พระปัยกาฝ่ายพระชนนี: แอร์นส์ที่ 1 ดยุคแห่งแซ็กซ์-โคบูร์กและก็อตธา |
| โซเฟียแห่งปรัสเซีย | พระชนนี: วิกตอเรีย พระวรราชกุมารี | พระอัยกาฝ่ายพระชนนี: อัลเบิร์ตแห่งแซ็กซ์-โคบูร์กและก็อตธา | พระปัยยิกาฝ่ายพระชนนี: หลุยส์แห่งแซ็กซ์-ก็อตธา-อัลเท็นบูร์ก |
| โซเฟียแห่งปรัสเซีย | พระชนนี: วิกตอเรีย พระวรราชกุมารี | พระอัยยิกาฝ่ายพระชนนี: วิกตอเรียแห่งสหราชอาณาจักร | พระปัยกาฝ่ายพระชนนี: เอ็ดเวิร์ด ออกัสตัส ดยุคแห่งเคนต์ |
| โซเฟียแห่งปรัสเซีย | พระชนนี: วิกตอเรีย พระวรราชกุมารี | พระอัยยิกาฝ่ายพระชนนี: วิกตอเรียแห่งสหราชอาณาจักร | พระปัยยิกาฝ่ายพระชนนี: วิกตอเรียแห่งแซ็กซ์-โคบูร์ก-ซาลเฟลด์ |
ทางหลวงแผ่นดินหมายเลข 24

บทความนี้เกี่ยวกับทางหลวงแผ่นดินหมายเลข 24 สำหรับทางหลวงสายวารินชำราบ–ช่องเม็ก ดูที่ ถนนสถิตนิมานการ
|  ทางหลวงแผ่นดินหมายเลข 24 |
| --- | --- |
ถนนโชคชัย–เดชอุดม ถนนสถลมาร์ค (ช่วง เดชอุดม - วารินชำราบ) ถนนสถิตย์นิมานกาล (ช่วง วารินชำราบ - อุบลราชธานี)
thแผนที่แสดงเส้นทางของทางหลวงแผ่นดินหมายเลข 24  (คลิกที่แผนที่เพื่อดูรายละเอียดเพิ่มขึ้น)
ข้อมูลของเส้นทาง

ส่วนหนึ่งของ   (ช่วงแยกถนนหัก - สี่แยกไปรษณีย์นางรอง)
 
ความยาว: 420.94 กิโลเมตร (261.56 ไมล์)
ประวัติ
มีขึ้นเมื่อ: พ.ศ. 2513–ปัจจุบัน
ทางแยกที่สำคัญ
ปลายทางทิศตะวันตก:   ถ.มิตรภาพ และ ถ.สีคิ้ว-เชียงคาน (ทางต่างระดับสีคิ้ว)  ใน อ.สีคิ้ว จ.นครราชสีมา
 :    ทล.304 ใน อ.ปักธงชัย จ.นครราชสีมา   ทล.224 ใน อ.โชคชัย จ.นครราชสีมา   ทล.348 ใน อ.นางรอง จ.บุรีรัมย์   ทล.218 ใน อ.นางรอง จ.บุรีรัมย์   ทล.214 ใน อ.ปราสาท จ.สุรินทร์     ทล.2201 ทล.2157 ทล.220 ใน อ.ขุขันธ์ จ.ศรีสะเกษ    ทล.221 ทล.2085 ใน อ.กันทรลักษ์ จ.ศรีสะเกษ   ถ.วงแหวนรอบเมืองอุบลราชธานี ใน อ.วารินชำราบ จ.อุบลราชธานี    ถ.สถิตนิมานการ และ ถ.ศรีสะเกษ ใน อ.วารินชำราบ จ.อุบลราชธานี 
ปลายทางทิศตะวันออก:  สะพานเสรีประชาธิปไตย 2497 ระหว่าง อ.วารินชำราบ และอ.เมือง จ.อุบลราชธานี
ตำแหน่งที่ตั้ง
ประเทศ: ไทย
จังหวัด:  นครราชสีมา  บุรีรัมย์  สุรินทร์  ศรีสะเกษ  อุบลราชธานี 
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 24 สายทางต่างระดับสีคิ้ว–อุบลราชธานี ปัจจุบันคือ ถนนสีคิ้ว–วารินชำราบ (เดิมเรียก "ถนนโชคชัย–เดชอุดม"), ถนนสถลมารค (ช่วงเดชอุดม–วารินชำราบ) หรือ ถนนสถิตนิมานการ (ช่วงวารินชำราบ–อุบลราชธานี) เป็นทางหลวงสายประธานภาคตะวันออกเฉียงเหนือที่แยกออกมาจากทางหลวงแผ่นดินหมายเลข 2 เดิมกิโลเมตรที่ 0 อยู่ที่ทางแยกโชคชัย ทางหลวงแผ่นดินหมายเลข 224 (ถนนราชสีมา–โชคชัย) ต่อมาได้มีการนับกิโลเมตรที่ 0 ที่ทางแยกต่างระดับสีคิ้ว ทางหลวงแผ่นดินหมายเลข 2 (ถนนมิตรภาพ) และต่อขยายจากอำเภอเดชอุดมถึงอำเภอวารินชำราบ เป็นทางหลวงสำคัญที่เชื่อมต่อกลุ่มจังหวัดในภาคตะวันออกเฉียงเหนือตอนล่าง ตัดผ่านเขตจังหวัดนครราชสีมา บุรีรัมย์ สุรินทร์ ศรีสะเกษ และอุบลราชธานี ตามลำดับ
โดยถนนสายนี้ส่วนหนึ่งอยู่ใกล้ตัวเมืองใหญ่ และเป็นหนึ่งในเส้นทางสัญจรหลักของประเทศเชื่อมต่อระหว่างภาคกลาง–ภาคตะวันออกและภาคตะวันออกเฉียงเหนือตอนล่าง อีกทั้งเป็นถนนสายหลักที่ใช้เชื่อมต่อไปยังประเทศลาวและประเทศกัมพูชา ในปัจจุบันได้ดำเนินการขยายช่องจราจรเป็น 4 ช่องจราจร เสร็จสิ้นตลอดทั้งสายแล้ว และอนาคตจะขยาย 6 ช่องจราจร (ช่วงสีคิ้ว–โชคชัย) 8 ช่องจราจร (ช่วงโชคชัย–ขุขันธ์) และ 12 ช่องจราจร (ช่วงขุขันธ์–เดชอุดม)